Marve Almar Fleksnes er en komisk rollefigur spillet af skuespilleren og komikeren Rolv Wesenlund. Marve er en påståelig, egenrådig og social uintelligent mand i slutningen af 30'erne. Efter et kort ophold hos den Kongelige norske marine flyttede Marve i eget hjem, men det skulle ikke hindre hans mor, spillet af Aud Schønemann, bedre kendt som «Moder'n», i at få sin egen nøgle så hun kunne komme og gå som det passede hende. Dette skaber igennem mange afsnit både pinlige og morsomme hændelser. Marve er en humoristisk men også lidt tragisk figur, der ofte tænker højt og ikke altid finder de rette formuleringer der passer til situationen.  Episoder Det blev i alt produceret 40 episoder af Fleksnes (+ et der aldrig er vist på Tv). Den norske Tv-kanal NRK var producent på dem alle. De blev vist i Norge i årene 1972, 1974, 1976, 1981, 1982, 1988, 1995 og 2002. De sidste afsnit blev optaget i 1988 og var blandet sammen med optagelser fra tidligere. Disse var ment som en afslutning på serien. Men alligevel kom der 2 nye afsnit.  Afsnittet "Morderen som forsvandt" der blev vist i 1995 var allerede optaget i 1981. Men da de originale bånd blev slettet ved en fejltagelse, var det eneste intakte af optagelserne nogle VHS-bånd af tvivlsom kvalitet. Det var ud fra disse bånd at man i 1995 redigerede afsnittet færdigt, og viste det på norsk Tv. I 2001 blev et nyt afsnit (Himmelen kan vente) færdiggjort baseret på tidligere optagelser. Da afsnittet i 2002 blev vist i Norge fulgte over én million seere med.